[{"text_idx": "#000000", "text": "Opero en Esperanto sur la c\u0302eh\u0302a nacia scenejo"}, {"text_idx": "#000002", "text": "En la c\u0302eh\u0302a Nacia Teatro en Prago la 7-an de aprilo havis premieron la opero \u201cLa suferoj de la princo Sternenhoch\u201d, plene en Esperanto. La au\u0306toro de la teksto deziris, ke la teksto estu en nekomprenebla lingvo simila al la itala."}, {"text_idx": "#000003", "text": "La opero estas bazita sur groteska romano de la au\u0306toro Vladislav Kli\u0301ma. G\u0302in transformis al opero la komponisto Ivan Acher. La tekston tradukis al Esperanto Miroslav Malovec, kaj la muziko fakte estis adaptita al la esperantlingva teksto, ne la teksto al la muziko."}, {"text_idx": "#000004", "text": "Ni petis la tradukinton rakonti, kiel okazis, ke en la nacia scenejo de C\u0302eh\u0302io estas prezentata opero en Esperanto."}, {"text_idx": "#000008", "text": "\u2013 La publiko ne, sed esperantistoj estis s\u0302okitaj kaj timis, c\u0302u iu ne volas ridindigi Esperanton. C\u0302ar temas pri hororo, kie la c\u0302efaj roluloj estas homaj monstroj, kiuj mortigis sian infanon kaj turmentas sin mem reciproke."}, {"text_idx": "#000010", "text": "\u2013 Felic\u0302e mi ne bezonis respekti la muzikon, nek uzi rimojn, c\u0302io okazis inverse: mi tradukis proze la postulatajn frazojn, la au\u0306toro poste muzikigis la esperantlingvan tekston. Estis tie kelkaj vulgarismoj (vi edzinigis al vi virinon demencan kaj g\u0302iban, saltu en mian anuson kaj simile), tial mi ne multe fieris antau\u0306 esperantistoj, kion mi tradukas. Fine mi mem estis surprizita, ke la operon prezentis la plej grava c\u0302eh\u0302a teatro (Nacia Teatro en Prago), la voc\u0302oj estis belegaj kaj montris, kiel kantebla lingvo Esperanto estas."}, {"text_idx": "#000011", "text": "C\u0302u la publiko interesig\u0302as pri la prezentado?"}, {"text_idx": "#000012", "text": "\u2013 La sabata premiero estis plene disvendita, poste mi ne scias, kian sukceson havis la dimanc\u0302a spektaklo."}, {"text_idx": "#000014", "text": "Pri la opero en Esperanto raportis ankau\u0306 kaj Studio. La Nacia Teatro publikigis intervjuon de la reg\u0302isoro, kiu spekteblas en Youtube kun teksto en Esperanto."}, {"text_idx": "#000015", "text": "Kelkajn pecojn kun kantado en Esperanto eblas au\u0306di en la programo Kultura + de la c\u0302eh\u0302a televido, ekde la 19-a minuto de la elsendo."}, {"text_idx": "#000019", "text": "\u201d [...] esperantistoj estis s\u0302okitaj kaj timis, c\u0302u iu ne volas ridindigi Esperanton. C\u0302ar temas pri hororo, kie la c\u0302efaj roluloj estas homaj monstroj, kiuj mortigis sian infanon kaj turmentas sin mem reciproke.\u201d"}, {"text_idx": "#000020", "text": "Do, kiel pri la nunaj gvidantoj de UEA. Ili estas homaj monstroj, kiuj ridindigas Esperanton. Espereble la hororo finig\u0302os en 2019. Au\u0306 eble ec\u0302 pli frue?"}, {"text_idx": "#000021", "text": "Kara \u201d etuleto \u201d vian humuran satiron mi ege shatas \u2013 ghi taugus por nova opero"}, {"text_idx": "#000022", "text": "kun titolo : Nin ne timigas la noktaj fantomoj"}, {"text_idx": "#000024", "text": "Jen la prezento de la opero en la angla:"}, {"text_idx": "#000030", "text": "Dankon! C\u0302u mi povas kopii tiun penson en la STUDIO-informpag\u0302o pri la opero?"}, {"text_idx": "#000031", "text": "Petro Bala\u0301z\u030c: \u00bbla stilo de la opero sxajne ne placxos al kelkaj\u00ab"}, {"text_idx": "#000032", "text": "C\u0302u \u00bbal kelkaj\u00ab au\u0306 c\u0302u ne eble \u00bbal multaj\u00ab? Lau\u0306 mia sperto modernaj operoj kutime ne apartenas al la plej multe vizitataj muzikaj spektakloj."}, {"text_idx": "#000033", "text": "Sebastiano ne timu pri la vizitoj de la opero , mi havas bileton al junio kaj g\u0302is nun c\u0302iujn prezentadoj estis disvenditaj kaj kiel mi nun vidas ankau\u0306 estontaj estos disvenditaj. Do ac\u0302etu ankau\u0306 vi bileton por junio , ankorau\u0306 kelkaj malantau\u0306aj lokoj estas liberaj . HASTU !"}, {"text_idx": "#000034", "text": "Pau\u0306lo, mi certe ne ac\u0302etos bileton. Mi ne ac\u0302etos bileton pro pluraj kialoj: 1-e, mi nuntempe ne havas liberan tempon por vojag\u0302i al ora Prago. 2e, la muziko en la videaj fragmentoj nek plac\u0302is al mi nek vekis mian intereson. 3e, la videe prezentitaj fragmentoj sufic\u0302is por konvinki min, ke min nau\u0306zus c\u0302eesto dum la plena spektaklo. Do, ec\u0302 se mi estus en Prago, mi scius fari pli bonan uzon de mia tie-estado."}, {"text_idx": "#000035", "text": "Sed vi ne bezonas funebri. En Prago ja lau\u0306 viaj asertoj ekzistas sufic\u0302e da pli fajnaj homoj, kiuj aprezas gvatadon de aktoroj, kiuj konvulsie rulas sin en artefarita sango kaj aliaj fluaj\u0302oj. Do, felic\u0302e, mi ne estas bezonata por plenigi la spektejon."}, {"text_idx": "#000039", "text": "la tradukinto al esperanto (Miroslav Malovec) estis publike pridankata (c\u0302u ec\u0302 lau\u0306data?, nur scipovanto de la c\u0302eh\u0302a povus klarigi) de la komponisto mem (Ivan Acher), kun tondra dank-aplau\u0306do de la aktoroj kaj -supozeble- aliaj anoj de la teamo, kiel videblas en la jena filmeto (inter 2:01 kaj 2:09): "}, {"text_idx": "#000043", "text": "c\u0302i tie vi trovos subtitolitajn filmetojn kaj intervjuojn en Esperanto faritaj de Verda Stacio. La premiero kaj aliaj du prezentadoj estis disvenditaj. Lau\u0306 kritikistoj la opero apartenas al la plej sukcesaj originalaj operoj dum 20 jaroj en Nacia Teatro. Ankau\u0306 estontaj prezentadoj en majo kaj junio etas jam nun preskau\u0306 divenditaj. Mi ac\u0302etis bileton por prezentado en Junio . Mi antau\u0306g\u0302ojas persone spekti mian unuan originalan operon en ESPERANTO dank al Nacia Teatro en Prago !"}, {"text_idx": "#000045", "text": "Interesa! C\u0302u ekzistas informoj pri tiuj operoj en la Interreto?"}, {"text_idx": "#000046", "text": "Kara Robert, Certe pri la opero \u201d Halka \u201d ne ekzistas filmo ja prezentita en jaro 1912. La operon \u201cKarmen \u201d kamerais profesiulo \u2013 sed filmon mi ne vidis."}, {"text_idx": "#000049", "text": "En Jutubo almenau estas spektebla fragmentoj el \u201d kanto gheneral \u201d de mikis teodorakis, plenumita de hhoro Interkant.\nMi mem kantis kvarfoje en francio kun vira koruso en \u201d karmen\u201d\ntintis sonoril de la laboristin \u2013 la revenon ni gvatas kun aklam- kaj ni sekvos vin bel cigaristinojn, al vi murmurante vortojn jen pri am ."}, {"text_idx": "#000050", "text": "La 9-an de majo mi demandos Karmen = Zdravka pri la sorto de la filma registrajho.\nLa originala opero \u201d karmen \u201d dauras pli ol du horojn.\nLa E- versio malpli longa- char mankis viraj solkantistoj."}, {"text_idx": "#000051", "text": "STUDIO kreis specialan Sternenhoch-pag\u0302on: \nMi dau\u0306re aldonas novajn informojn al tiu pag\u0302o. Pavel Pavlik de Verda Stacio jam subtekstis video-intervjuon kun la reg\u0302isoro, kaj ektradukis ankau\u0306 video-intervjuon kun la komponisto de la opero."}, {"text_idx": "#000055", "text": "STUDIO prezentas artikolon de Boris Klepal: \u201cPartituro kaj prezento\u201d; recenzo de la muzika komponaj\u0302o de la opero \u201cLa suferado de princo Sternenhoch\u201d de komponisto Ivan Acher."}]